โต้งถอยขายหุ้นปตท.-การบินไทย
รมว.คลัง แจงขายหุ้น "ปตท.-การบินไทย" ไม่เร่งด่วน หากสังคมยังไม่เข้าใจ ด้านชมรมกฟน.ยื่นหนังสือค้านต่อนายกฯ
23 ม.ค. 2555

รมว.คลัง แจงขายหุ้น "ปตท.-การบินไทย" ไม่เร่งด่วน หากสังคมยังไม่เข้าใจ ด้านชมรมกฟน.ยื่นหนังสือค้านต่อนายกฯ
นายกิตติรัตน์ ณ ระนอง รองนายกรัฐมนตรีและ รมว.คลัง การขายหุ้นบริษัท ปตท. และ บริษัทการบินไทย เพื่อลดหนี้สาธารณะ ไม่จำเป็นต้่องดำเนินการภายในปีนี้ หรือปีหน้า แต่ยืีนยันว่าเป็นเรื่องที่ดีึควรดำเนินการ หากหลายฝ่ายไม่เข้าใจก็จะพยายามชี้แจงให้เข้าใจให้ถูกต้อง
รมว.คลัง กล่าวว่า การขายหุ้นดังกล่่าว ไม่ได้เป็นการซุกหนี้ ตามที่ นายธีระชัย ภูวนาถนรานุบาล อดีต รมว.คลัง ออกมาแสดงความเห็น เพราะการขายหุ้นดำเนินการยังตรงไปตรงมา และเป็นการบริหารจัดการถือหุ้นของรัฐวิสาหกิจ โดยที่อำนาจการควบคุมยังอยู่เหมือนเดิม
"แนวคิดของรัฐบาลไม่ใช่มีเป้าหมายซุกหนี้ หรือจัดแต่งบัญชี แต่เป็นการจัดหนี้ให้เข้าที่เข้าทาง ซึ่งการโอนหุ้นไปให้กับกองทุนวายุภักษ์ รัฐบาลก็ยังสามารถกำกับดูแลได้ โดยไม่มีนโยบายที่จะขายหุ้นต่อไปให้กับบุคคลอื่นที่อยู่นอกการกำกับดูแลของรัฐบาล" นายกิตติรัตน์
ด้านชมรมผู้ใช้แรงงาน การไฟฟ้านครหลวง ได้ยื่นหนังสือคลังคัดค้านการขายหุ้นบริษัท ปตท. และ บริษัทการบินไทย ว่า การดำเนินการดังกล่าวจะทำให้เกิดความเสียหาย และประชาชนจะต้องรับภาระเพิ่มขึ้นในอนาคต



นายกิตติรัตน์เข้าสักการะสิ่งศักดิ์สิทธิ์ที่กระทรวงการคลังหลังเดินทางเข้าทำงานที่กระทรวงเป็นวันแรกในวันที่ 23 ม.ค.
ชมรมกฟน.บุกทำเนียบต้านเลิกแปรรูป ปตท.-การบินไทย 
วันเดียวกัน นายเพียร ยงหนู  ตัวแทนพนักงานร สมาชิกชมรมผู้ใช้แรงงาน การไฟฟ้านครหลวง พร้อมด้วยสมาชิกจำนวน 20 คน เดินทางมาทำเนียบรัฐบาล เพื่อยื่นหนังสือถึงน.ส.ยิ่งลักษณ์ ชินวัตร นายกรัฐมนตรี  คัดค้านการแปรรูปรัฐวิสาหกิจ บริษัท ปตท. จำกัด (มหาชน) และบริษัท การบินไทย จำกัด (มหาชน) 
นายเพียร กล่าวว่า การที่นายกิตติรัตน์ ได้มีแนวคิดแปรรูปรัฐวิสาหกิจ ปตท. และการบินไทย  ด้วยการลดสัดส่วนการถือหุ้นของกระทรวงการคลังลงเหลือต่ำกว่า 51 % และให้กองทุนวายุภักษ์ถือหุ้นแทน  จะทำให้  2 บริษัทต้องพ้นสภาพการเป็นรัฐวิสาหกิจแล้วแปรสภาพเอกชนแทน ถือเป็นการขายสมบัติชาติ
ทั้งนี้ชมรมผู้ใช้แรงงาน กฟน. ยื่นหนังสือถึงเหตุผลการคัดค้าน  6 ประการ  1. การกระทำดังกล่าวเกิดผลดีมากกว่าผลดีต่อประเทศชาติ ทำให้อำนาจการบริหารจัดการด้านพลังงานและการขนส่งของประเทศชาติหมดไป  และ กลุ่มพลังงาน เช่น น้ำมัน ก๊าซ ถือว่ามีปัจจัยสำคัญอย่างยิ่ง เพราะเป็นต้นทุนการผลิตการขนส่ง อัตราเงินเฟือ ทำให้มัผลต่อค่าครองชีพประชาชน รัฐบาลจะไม่สามารถควบคุมได้ 
การพ้นสภาพความเป็นรัฐวิสหากิจ  จะทำให้กลุ่มทุน กลุ่มผลประโยชน์ต่างๆเข้ามาแสวงหาผลกำไรโดยยึดถือผลกำไรสูงสุดของผู้ถือหุ้นเป็นที่ตั้ง โดยไม่คำนึงถึง ความเดือดร้อนตที่จะกิดขึ้นกับประชาชน  หากแปรสภาพเป็นบริษัทเอกชน การตรวจสอบต่างๆ โดยภาคประชาชนก็จะลดลง ซึ่งที่ผ่านมา ปตท. จะถูกตรวจสอบจากผู้ถือหุ้น ตลาดหลักทรัพย์แห่งประเทศไทย และกลไกของกระทรวงการคลัง ตรวจสอบตามกฎหมายของรัฐวิสาหกิจ
3. การจะลดเพดานหนี้สาธารณะของรัฐบาล  เพื่อจะกู้เงินเพิ่ม โดยอ้างการค้ำประกันเงินกู้ของรัฐวิสาหกิจ เป็นภาระแก่รัฐบาลน้น รัฐบาลควรจะพิจารณาข้อมูลอีกด้านหนึ่งด้วยว่า รัฐวิสาหกิจที่รัฐบาลต้องการแปรรูปนั้นได้สร้างผลกำไรให้กับประเทศชาติทุกปี อย่ามองว่าเป็นภาระการค้ำประกันหนี้ ที่ไม่ก่อให้เกิดรายได้ 
4. การที่รัฐบาลใช้นโยบายประชานิยม ย่อมทำให้เกิดการใช้งบประมาณเป็นจำนวนมาก หากเลื่อนระยะเวลาโครงการนโยบายประชานิยมต่างๆที่ไม่สำคัญออกไปก่อน ก็ไม่มีความจำเป็นจะต้องแปรรูปรัฐวิสากิจ  
5. จากข้ออ้างที่ว่าเพื่อนำเงินมาจัดทำโครงการต่างๆ ที่เกี่ยวข้องกับการป้องกันและฟื้นฟู ผลกระทบจากอุทกภัย   จึงมีความจำเป็นให้รัฐบาลต้องใช้วิธีการดังกล่าวเพื่อลดหนี้สาธารณะ เพื่อกู้เงินนำมาใช้จ่ายโครงการต่างๆ ข้อเท็จจริงเหตุการณ์ดังกล่าวเกิดจากรัฐบาลบริหารจัดการน้ำผิดพลาด  ก่อให้เกิดความเสียหายจำนวนมาก   หากจะนำความเดือดร้อนของประชาชนมาเป็นข้ออ้าง เพื่อที่จะแปรรูปรัฐวิสาหกิจ ขอให้โปรดพิตจารณาด้วยว่า การแปรรูปรัฐวิสาหกิจดังกล่าวในอนาคต จะสร้างความเดือดร้อนให้กับประชาชนมากกว่าผลประโยชน์ที่ประชาชนได้รับในตอนนี้ มีแต่กลุ่มทุน กลุ่มผลประโยชน์ เท่านั้นที่ได้รับประโยชน์อย่างแท้จริงจากการแปรรูปรัฐวิสาหกิจ
6. ในอดีตที่ผ่านมาประชาชนไม่เห็นด้วยกับการแปรรูปรัฐวิสหากิจที่สำคัญๆ  โดยเฉพาะทางด้านพลังงาน หรือที่เกี่ยวข้องกับสาธารณูปโภค เช่น ไฟฟ้าประปา โดยประชาชนเหล่านั้นได้เล็งเห็นว่า หากนำรัฐวิสาหกิจดังกล่าวแปรสภาพเป็นบริษัทเอกชนแล้ว จะเกิดความเดือดร้อนเป็นอย่างมากทุกครัวเรือน ดังนั้น รัฐบาลควรจะพิจารณาในความคิดเห็นของประชาชนส่วนใหญ่ด้วย   จึงขอให้ยกเลิกแปรรูปรัฐวิสาหกิจ